Carnival

"Carnival" הוא שיר של ¥$, סופרגרופ היפ הופ אמריקאי המורכב מהראפר קניה וסט והזמר טיי דולה סיין. הוא יצא לאור כסינגל השלישי מתוך אלבום הבכורה שלהם, Vultures 1‏ (2024), ב-15 בפברואר 2024. השיר הגיע למקום הראשון במצעד הבילבורד הוט 100. זה שירו החמישי של וסט, השני של טיי דולה סיין והראשון של פלייבוי קרטי וריץ' דה קיד שהגיע להישג זה. וסט הוא הראפר הראשון שהגיע למקום הראשון במצעד בשלושה עשורים שונים. זה שירו הראשון מזה 13 שנה שהגיע למקום הראשון, מאז "E.T.‎"‏ (2011) עם קייטי פרי, והראשון כאמן מוביל מאז "Stronger"‏ (2007). מוזיקאי הטראפ האמריקאים פלייבוי קרטי וריץ' דה קיד משתתפים בשיר. גרסות מודלפת של "Carnival" הסתובבו ברשתות החברתיות לפני צאתו הרשמית. השיר נחשף במסיבת השמעה של האלבום Vultures 1, שנערכה ביונייטד סנטר בשיקגו ב-8 בפברואר. גרסה זו של "Carnival" הכילה דגימה מתוך הופעה חיה מ-1983 של "Iron Man" של בלאק סבאת'. הסולן של הלהקה אוזי אוסבורן הצהיר כי לא אישר את הדגימה, כשכתב ברשתות החברתיות כי וסט "סורב לקבל רשות מכיוון שהוא אנטישמי וגרם לרבים כאב לב". אשתו של אוסבורן והמנהלת שלו, שרון, אמרה ל-TMZ כי הם שוקלים צעדים משפטיים נגד וסט. מסיבת השמעה נוספת שנערכה ב-10 בפברואר ב-UBS ארנה בלונג איילנד כללה את השיר "Carnival", עם דגימה מתוך שירו של וסט "Hell of a Life" מתוך אלבומו My Beautiful Dark Twisted Fantasy‏ (2010) במקום "Iron Man", מה ששמר למעשה על נוכחותו של "Iron Man", שכן "Hell of a Life" משלב את השיר. חלק ניכר מהביקורת שהופנתה לשיר, כמו גם תגובת הקהל אליו, התרכז בטקסט שלו. כותבים שונים בגופי התקשורת ציינו שמאזינים מתחו ביקורת על ההתייחסות של וסט לטיילור סוויפט, כאשר כמה מעריצים צוטטו כמי שמכנים את המילים הללו "מחפיצות". ג'ואי אץ' מ-XXL כתב כי המילים של וסט שבהן "יישר קו עם" אנשים כמו אר קלי וביל קוסבי הם "אולי אחד מהשורות הכי מרימות גבות שלו עד כה". מייקל ספונרה מבילבורד שיבח את ההפקה והמילים בשיר ודירג אותו כשיר הטוב ביותר ב-Vultures 1, בטענה שהוא "הדוגמה המושלמת למה אנשים משלימים עם כל המחלוקות, העיכובים באלבומים והטירוף שמגיעים עם להיות מעריץ של יה, כי אף אחד בראפ לא יוצר רגעים דוריים כמו זה". ספונרה אף שיבח את הופעותיהם של ריץ' דה קיד ופלייבוי קרטי, וקבעה כי וסט הוציא את המיטב מהם בשיר. אריק סקולטון מקומפלקס, בביקורת על Vultures 1, כתב כי "יותר מהכל, זה מרגיש כאילו [וסט] רוצה להיט", והצביע על השיר כ"דוגמה הברורה ביותר" למטרה זו. מידע על היצירה "Carnival" באתר מיוזיק בריינז מידע על הסינגל "Carnival" באתר מיוזיק בריינז מילות השיר "Carnival" באתר Genius Gary Trust, Kanye West & Ty Dolla $ign’s ‘Carnival’ Hits No. 1 on Billboard Hot 100, Billboard, ‏2024-03-11 (באנגלית אמריקאית) Mock, Ben (10 בפברואר 2024). "Kanye West & Ty Dolla Sign Drop "Vultures 1": All Features & Production Credits". HotNewHipHop. נבדק ב-12 בפברואר 2024. {{cite web}}: (עזרה) Rajagopalan, Rishikesh (10 בפברואר 2024). "Kanye West criticized by Ozzy Osbourne, Donna Summer's estate for allegedly using uncleared samples for new album". CBS News. נבדק ב-12 בפברואר 2024. {{cite web}}: (עזרה) אוזי אוסבורן סירב לבקשה של קניה ווסט לסמפל שיר שלו: "הוא אנטישמי", באתר ynet, 9 בפברואר 2024 רוני טרנובסקי‏, בדרך לקרב משפטי? אוזי ושרון אוסבורן עלו למתקפה מול קניה ווסט, באתר וואלה, 10 בפברואר 2024 Elibert, Mark (10 בפברואר 2024). "Kanye West & Ty Dolla $ign's 'Vultures' NYC Listening Experience Is a Promising Start For the New Duo". Billboard. נבדק ב-12 בפברואר 2024. {{cite web}}: (עזרה) קניה ווסט שוב מזכיר את טיילור סוויפט בשיר שלו בהקשר מיני - וזה דוחה, באתר חדשות 13, 11 בפברואר 2024 Ech, Joey (9 בפברואר 2024). "Kanye West Compares Himself to R. Kelly, Bill Cosby, Diddy, Jesus". XXL. נבדק ב-12 בפברואר 2024. {{cite web}}: (עזרה) Saponara, Michael (10 בפברואר 2024). "Kanye West & Ty Dolla $ign's 'Vultures 1' Album: All 16 Songs Ranked". Billboard. נבדק ב-12 בפברואר 2024. {{cite web}}: (עזרה) Skelton, Eric (10 בפברואר 2024). "5 First-Listen Thoughts on Kanye West and Ty Dolla Sign's 'Vultures 1'". Complex. Complex Networks. נבדק ב-12 בפברואר 2024. {{cite web}}: (עזרה) devops, Radio Songs, Billboard, ‏27 באפריל 2024 (באנגלית אמריקאית)